अक्षय कुमार का गुरू बनने की कोशिश कर रहे थे ये एक्टर, खिलाड़ी कुमार ने यूं दिया करारा जवाब- देखें Video  
कपिल शर्मा के शो में अक्षय कुमार का गुरू बनने की कोशिश कर रहे थे एक्टर
अक्षय कुमार ने बॉलीवुड एक्टर को दिया करारा जवाब
'द कपिल शर्मा शो' का वीडियो हुआ वायरल
कॉमेडी किंग कपिल शर्मा (Kapil Sharma) के शो में इस बार 'हाउसफुल 4' (Housefull 4) की टीम धमाल मचाने वाली है. फिल्म के प्रमोशन के लिए अक्षय कुमार (Akshay Kumar) के साथ रितेश देशमुख (Riteish Deshmukh), चंकी पांडे (Chunkey Pandey), बॉबी देओल, कृति सेनन, कृति खरबंदा और पूजा हेगड़े भी सेट पर मौजूद नजर आएंगी. लेकिन हाल ही में 'द कपिल शर्मा शो' (The Kapil Sharma Show) का एक वीडियो सोशल मीडिया पर खूब वायरल हो रहा है. इस वीडियो में अक्षय कुमार बॉलीवुड एक्टर चंकी पांडे पर आरोप लगाते नजर आ रहे हैं. द कपिल शर्मा शो का यह वीडियो सबका खूब ध्यान खींच रहा है, साथ ही लोग इसपर जमकर कमेंट भी कर रहे हैं. 
Jokes ki jalegi phuljhadi aur hassi ki lagegi ladi team #Housefull4 ke saath #TheKapilSharmaShow mein iss weekend raat 9:30 baje. @kapilsharma @kikusharda @chandanprabhakar @krushna30 @bharti.laughterqueen @sumonachakravarti @banijayasia @archanapuransingh @akshaykumar @kritisanon @iambobbydeol @kriti.kharbanda @riteishd @hegdepooja
A post shared by  Sony Entertainment Television (@sonytvofficial) on Oct 17, 2019 at 5:15am PDT

'द कपिल शर्मा शो' (The Kapil Sharma Show) के वायरल वीडियो में चंकी पांडे अक्षय कुमार से कहते हैं कि मैं आपका गुरू हूं ना. इसपर अक्षय कुमार ने चंकी पांडे को जवाब देते हुए कहा, "मैंने एक्टिंग इनसे सीखी, शुरुआत के दस साल जो थे मेरे करियर के वो सबसे खराब फिल्में मैंने उसी दौरान की हैं. जब मैंने इनकी एक्टिंग भूली है उसके बाद मेरा करियर शुरू हुआ." अक्षय कुमार की बात सुनकर चंकी पांडे ने मजेदार अंदाज में कहा, वह मजाक कर रहा है. कपिल शर्मा (Kapil Sharma) के शो में अक्षय कुमार और चंकी पांडे के बीच ये मजेदार नोक-झोंक देखकर वहां मौजूद लोग हंस पड़ते हैं. इस प्रोमो वीडियो को सोनी टीवी ने शेयर करते हुए लिखा, "जोक्स की जलेगी फुलझड़ी और हंसी की लगेगी लड़ी."
बता दें कि 'हाउसफुल 4' (Housefull 4) की टीम के आने से पहले 'द कपिल शर्मा शो' (The Kapil Sharma Show) के कलाकारों ने उन्हें चैलेंज दे दिया. इस चैलेंज के अंतर हाउसफुल 4 की टीम को बाला चैलेंज पूरा करना होगा. वहीं, 'हाउसफुल 4' की बात करें तो फिल्म इसी महीने 26 अक्टूबर को रिलीज होगी. मीडिया रिपोर्ट्स के मुताबिक फिल्म का कुल बजट 75 करोड़ है. साजिद नाडियाडवाला द्वारा निर्मित यह फिल्म कॉमेडी ड्रामा पर आधारित है, जिसमें इस बार दर्शकों को डबल रोल देखने को मिलेंगे.